I den forløbende uge har nye oplysninger omkring Scandinavian Star floreret. Nu vil Bjarne Laustsen have svar fra Erhvervsministeren.

Bjarne Laustsen (S) har stillet en række spørgsmål til Erhvervsminister Troels Lund Poulsen (V). Bjarne Laustsen vil have svar på, hvad Søfartsstyrelsen vidste dengang, og hvilke oplysninger de gav videre til folketinget. Udover det, så vil det nordjyske folketingmedlem også gerne vide, hvorfor det dengang kun var hovedbranden, der blev undersøgt og ikke alle de anstiftede brande. - Vi skylder de pårørende at komme til bunds i denne sag. Desuden var der en hovedmistænkt dengang, og det er jo nærmest justitsmord. Så også for hans skyld, skal vi have opklaret den her sag, siger Bjarne Laustsen (S). En dansk lastbilchauffør har siden 1991 været udpeget som hovedmistænkt i sagen om Scandinavian Star. Den mistænkte mand, Erik Mørk Andersen, var en af de 159 mennesker, der omkom under branden i 1990. Det er også for at rense hans navn, at Bjarne Laustsen nu stiller spørgsmål til ministeren. Det er efter at tidligere skibinspektør Flemming Thue Jensen i weekenden stod frem med nye oplysninger i sagen, at Bjarne Laustesen vil have svar. Den tidligere skibsinspektør fortalte om hvad han mente var store huller i eftrforskningen. Han mente desuden han kunne udpege to nye hovedmistænkte.